ДОКУМЕНТАЦИЯ

за провеждане на избор на изпълнител на обществена поръчка – събиране на оферти с обява, с предмет:

„ПРЕДОСТАВЯНЕ НА КОНСУЛТАНТСКИ УСЛУГИ ПО СМИСЪЛА НА ЧЛ. 166 ОТ ЗАКОНА ЗА УСТРОЙСТВОТО НА ТЕРИТОРИЯТА ЗА ОБЕКТ „СПОРТЕН КОМПЛЕКС „ШАБЛА“ – РЕКОНСТРУКЦИЯ НА МНОГОФУНКЦИОНАЛНА СПОРТНА ЗАЛА“

В изпълнение на проект: „Безгранично здраве чрез спорт и сътрудничество – обединени в битката срещу заболяванията“ по Програма ИНТЕРРЕГ V-A Румъния-България, Приоритетна ос: 5, Код на проекта: 16.5.2.063, с водещ партньор: Териториална административна единица – Хършова, Румъния“

**Съдържание**

[I. Описание на обществената поръчка 4](#_Toc505533460)

[1. Обект на обществената поръчка 4](#_Toc505533461)

[2. Възложител 4](#_Toc505533462)

[3. Приложим ред за възлагане 4](#_Toc505533463)

[4. Критерий за възлагане 4](#_Toc505533464)

[5. Срок на валидност на офертите 4](#_Toc505533465)

[6. Прогнозна стойност 4](#_Toc505533466)

[7. Разходи за подготовка на офертите и участие 5](#_Toc505533467)

[II. Изисквания към участниците 5](#_Toc505533468)

[1. Общи изисквания 5](#_Toc505533469)

[2. Лично състояние на участниците 5](#_Toc505533470)

[3. Критерии за подбор на участниците. Минимални изисквания и документи за доказване 6](#_Toc505533471)

[3.1. Правоспособност за упражняване на професионална дейност 6](#_Toc505533472)

[3.2. Икономическо и финансово състояние 6](#_Toc505533473)

[3.3. Технически и професионални способности 7](#_Toc505533474)

[4. Използване на капацитета на трети лица 8](#_Toc505533475)

[5. Подизпълнители 8](#_Toc505533476)

[6. Деклариране на лично състояние и съответствие с критериите за подбор 8](#_Toc505533477)

[III. Изисквания към документите за участие 9](#_Toc505533478)

[1. Общи изисквания 9](#_Toc505533479)

[2. Документи за участие 9](#_Toc505533480)

[3. Изисквания към документите 10](#_Toc505533481)

[4. Подаване 10](#_Toc505533482)

[5. Място за подаване на документите за участие 10](#_Toc505533483)

[6. Удължаване на срока за подаване на оферти 10](#_Toc505533484)

[7. Приемане на оферти 11](#_Toc505533485)

[IV. Разглеждане, оценка и класиране на офертите 11](#_Toc505533486)

[1. Отваряне на офертите 11](#_Toc505533487)

[2. Действия на комисията при отваряне на офертите 11](#_Toc505533488)

[V. Разяснения и изменения на условията 12](#_Toc505533489)

[VI. Образци на документи 12](#_Toc505533490)

1. **Описание на обществената поръчка**
2. **Обект на обществената поръчка**

Обект на обществената поръчка е предоставянето на услуги по смисъла на чл. 3, ал. 1, т. 3 от Закона за обществените поръчки (ЗОП).

1. **Възложител**

Възложител на обществената поръчка по смисъла на чл. 5, ал. 2, т. 9 от ЗОП е Мариан Жечев – кмет на община Шабла.

1. **Приложим ред за възлагане**

Събиране на оферти с обява по смисъла на чл. 186 – 189 от ЗОП и чл. 96 – 97 от Правилника за прилагане на Закона за обществените поръчки (ППЗОП), във връзка с чл. 20, ал. 3, т. 2 от ЗОП.

1. **Критерий за възлагане**

Критерият за възлагане е икономически най-изгодната оферта, определена въз основа на най-ниската цена.

1. **Срок на валидност на офертите**

Срокът на валидност на офертите е **60 (шестдесет)** **календарни дни,** считано от изтичане на срока за подаването им – 17:00 ч. на 21.04.2018 г. Участник, който представи оферта с по-кратък срок на валидност ще бъде отстранен от участие във възлагането на настоящата обществена поръчка.

Възложителят може да поиска от участниците да удължат срока на валидност на офертите си до сключване на договор. Участник, който откаже да удължи срока на валидност на офертата си след отправяне на покана от страна на Възложителя в определения в поканата срок за това, ще бъде отстранен от участие във възлагането на настоящата обществена поръчка.

1. **Прогнозна стойност**

Прогнозната стойност на поръчката е **24 951,15 лв. (двадесет и четири хиляди деветстотин петдесет и един лева и 15 ст.) без ДДС.**

Оферти на участници, които надхвърлят определения финансов ресурс по-горе, ще бъдат отстранени от участие като неотговарящи на предварително обявените условия на Възложителя.

Предлаганата цена трябва да бъде определена в съответствие с условията от документацията за участие и да включва всички присъщи разходи по изпълнение на всички работи, дейности, услуги, и др., нужни за качественото реализиране на предмета на договора за обществената поръчка.

Плащанията по договора ще се извършват по банков път, по представена от изпълнителя банкова сметка, съгласно схемата за разпределяне на плащанията, определена в проекта на договора, неразделна част от документацията по настоящата поръчка.

1. **Разходи за подготовка на офертите и участие**

Разходите за изготвяне на офертите и за участие във възлагането на поръчката са за сметка на участниците. Възложителят не участва в тези разходи, независимо от начина на провеждане или изхода от възлагането.

1. **Изисквания към участниците**
2. **Общи изисквания**

Участник при възлагането на обществената поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява услугите, включени в нейния предмет, съгласно законодателството на държавата, в която е установено, като всеки участник трябва да отговаря на предварително обявените изисквания на Възложителя, както и на изискванията на ЗОП и ППЗОП.

1. **Лично състояние на участниците**

Възложителят отстранява участник, за когото са налице основанията за отстраняване по чл. 54, ал. 1, т. 1 – 5 и т. 7 от ЗОП, възникнали преди или по време на възлагането на поръчката:

1. е осъден с влязла в сила присъда, освен ако е реабилитиран, за престъпление по 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;
2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;
3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;
4. е налице неравнопоставеност в случаите по чл. 44, ал. 5;
5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

1. е налице конфликт на интереси, който не може да бъде отстранен;

Основанията за отстраняване се прилагат до изтичане на сроковете по чл. 57, ал. 3 от ЗОП.

Възложителят ще отстрани от участие лице, което няма право да участва в обществени поръчки на основание чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮДРКЛТДС), освен когато не са налице условията по чл. 4 от закона.

1. **Критерии за подбор на участниците. Минимални изисквания и документи за доказване**

С критериите за подбор Възложителят е определил минималните изисквания за допустимост по отношение на участниците във възлагането на поръчката, с цел установяване на възможността им за изпълнението ѝ. При участие на обединения, които не са юридически лица, съответствието с критериите за подбор се доказва от обединението-участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

* 1. **Правоспособност за упражняване на професионална дейност**

Участникът трябва да е вписан в регистъра за упражняване на дейностите по чл. 166, ал. 1, т. 1 от Закона за устройството на територията (ЗУТ) - трябва да притежава валидно удостоверение, издадено от Началника на Дирекцията за национален строителен контрол или оправомощено от него длъжностно лице, съгласно чл. 166, ал. 2 от ЗУТ и Наредба № РД-02-20-25 от 03.12.2012 г. за условията и реда за издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор.

* 1. **Икономическо и финансово състояние**

Участникът следва да имат валидна застраховка „Професионална отговорност“ с минимално покритие в размер на 100 000 (сто хиляди) лв., съгласно чл. 171 от ЗУТ, във връзка с Наредбата за условията и реда за задължително застраховане в проектирането и строителството, с покритие за строежи от трета категория.

* 1. **Технически и професионални способности**

Участникът трябва да разполага с персонал и/или с ръководен състав с определена професионална компетентност за изпълнението на поръчката, както следва:

1. **Експерт по част „Архитектурна“ и ръководител на екипа** – да притежава образователно-квалификационна степен „магистър”, със специалност „Архитектура” или „Строителство на сгради и съоръжения” или еквивалент;
2. **Експерт по част „Конструкции“** - да притежава образователно квалификационна степен „магистър” по специалност Промишлено и гражданско строителство или Технология и механизация на строителството или Строителство на сгради и съоръжения или еквивалент;
3. **Експерт по част „Електроинсталации“** - да притежава образователно-квалификационна степен „магистър”, с инженерна специалност;
4. **Експерт по част „ВиК инсталации“** - да притежава образователно квалификационна степен „магистър“, специалност ВиК или еквивалент;
5. **Експерт по част „ОВК инсталации“** - да притежава образователно-квалификационна степен „магистър”, с инженерна специалност;
6. **Експерт по част „Пожарна безопасност“** - да притежава образователно-квалификационна степен „магистър”, с инженерна специалност;
7. **Експерт по част „ПУСО“** – да притежава образователно-квалификационна степен „магистър”, с инженерна специалност, както и да е преминал успешно обучение по ПУСО;
8. **Координатор по част „ПБЗ“** - да отговаря на изискванията по чл. 5, ал. 2 от Наредба № 2 за минималните изисквания за здравословни и безопасни условия на труд при извършване на строителни и монтажни работи; както и да притежава валидно удостоверение за извършване на дейност, съобразно изискванията на Наредба № 2 за минималните изисквания за здравословни и безопасни условия на труд при извършване на строително - монтажни работи;
9. **Експерт по част „Геодезия и вертикална планировка“** - да притежава образователно-квалификационна степен „магистър“ или „бакалавър“ по специалност „Геодезия“ или еквивалент.

Посочените по-горе експерти следва да са включени в списък на технически правоспособните физически лица, чрез които се упражнява дейността, по смисъла на чл. 13, ал. 1, т. 5 от Наредба № РД-02-20-25 от 3 декември 2012 г. за условията и реда за издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор.

1. **Използване на капацитета на трети лица**

Участниците могат да се позоват на капацитета на трети лица, независимо от правната връзка между тях, по отношение на определените от Възложителя критерии, свързани с техническите способности и професионалната компетентност. По отношение на критериите, свързани с професионална компетентност, участниците могат да се позоват на капацитета на трети лица само, ако лицата, с чиито образование, квалификация или опит се доказва изпълнение на изискванията на Възложителя, ще участват в изпълнението на частта от поръчката, за която е необходим този капацитет.

Третите лица трябва да отговарят на съответните критерии за подбор, за доказването на които участникът се позовава на техния капацитет, и за тях да не са налице основанията за отстраняване.

Когато лице от предложения екип на участника е извън неговата структура (не е наето на трудов договор), то се явява трето лице и за него следва да се подадат съответни отделни декларации относно личното му състояние (съгласно т. 6 по-долу).

1. **Подизпълнители**

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване.

За всеки подизпълнител се подават отделни съответни декларации относно личното му състояние (съгласно т. 6 по-долу).

Независимо от възможността за използване на подизпълнители, отговорността за изпълнение на договора за обществена поръчка е на изпълнителя

1. **Деклариране на лично състояние и съответствие с критериите за подбор**

Към офертата участниците подават декларации по образец на възложителя за липсата на обстоятелствата по-горе. Декларацията за липсата на обстоятелствата по чл. 54, ал. 1, т. 1, 2 и 7 се подписва от лицата, които представляват участника.

Когато участникът се представлява от повече от едно лице, декларацията за обстоятелствата по чл. 54, ал. 1, т. 3 - 5 ЗОП и се подписва от лицето, което може самостоятелно да го представлява.

Когато участникът е обединение от физически и/или юридически лица или предвижда използването на подизпълнител по смисъл на § 2, т. 34 от ДР на ЗОП, основанията за отстраняване се прилагат и за всеки член на обединението и за подизпълнителите. В случаите, в които участниците се позовават на капацитета на трети лица, по смисъла на чл. 65 от ЗОП, основанията за отстраняване се прилагат и по отношение на третите лица.

Липсата или наличието на обстоятелства по чл. 3, т. 8 от ЗИФОДРЮДРКЛТДС се удостоверява с подаването на декларация по образец, която се подписва от лице, което може да представлява самостоятелно участника.

Участникът декларира съответствието си с критериите за подбор, чрез попълване на приложения към настоящата документация образец на Предложение за изпълнение.

Възложителят не изисква представянето на документи, доказващи съответствието на участниците с поставените изисквания към личното състояние и критериите за подбор, при провеждането на избора на изпълнител. Такива документи ще се изискват от избрания изпълнител, при подписването на договора за изпълнение на поръчката.

1. **Изисквания към документите за участие**
2. **Общи изисквания**

При изготвяне на документите всеки участник трябва да се придържа точно към обявените от Възложителя условия.

Представянето на оферта задължава участника да приеме напълно всички изисквания и условия, посочени в обявата и тази документация.

Всеки участник има право да представи само една оферта. Офертата трябва да е попълнена без поправки по нея. Документи с поправки не се разглеждат.

Не се допуска предлагането на варианти в офертата.

Прогнозната стойност на поръчката е максимално допустима и оферти над посочената прогнозна стойност ще бъдат отстранявани от участие.

Участниците могат да посочват в офертите си информация, която смятат за конфиденциална във връзка с наличието на търговска тайна. В тези случаи се прилагат чл. 102 и чл. 42, ал. 5 от ЗОП.

1. **Документи за участие**

Офертите на участниците следва да съдържат:

1. Списък на представените документи – по Образец № 1;
2. Предложение за изпълнение – по Образец № 2;
3. Декларация по чл. 97, ал. 5 от ППЗОП за липсата на обстоятелствата по чл. 54, ал. 1, т. 1, 2 и 7 от ЗОП – Образец № 3;
4. Декларация по чл. 97, ал. 5 от ППЗОП за липсата на обстоятелствата по чл. 54, ал. 1, т. 3-5 от ЗОП – Образец № 4;
5. Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици – Образец № 5
6. Декларация от подизпълнител – по Образец № 6 (когато е приложимо).
7. **Изисквания към документите**

Всички документи, свързани с участието в избора на изпълнител, следва да бъдат на български език. Ако са приложени документи на чужд език, те следва да са придружени с превод на български език.

По документите не се допускат никакви вписвания между редовете, изтривания или корекции.

Всички документи трябва да са валидни към датата на тяхното представяне.

1. **Подаване**

Документите, свързани с участието и систематизирани съобразно посочените по-горе изисквания, се представят в запечатана и непрозрачна опаковка, върху която се посочват (1) наименованието на участника; (2) адрес за кореспонденция, телефон и по възможност – факс и електронен адрес; (3) наименованието на поръчката.

Всеки участник следва да осигури своевременното получаване на документите за участие от Възложителя. Ако участникът изпраща документите си по поща или с препоръчано писмо с обратна разписка или чрез куриерска служба, разходите са за негова сметка. В този случай той следва да изпрати документите така, че да обезпечи тяхното получаване на посочения от Възложителя адрес преди изтичане на срока за получаване на офертите. Рискът от забава или загубване на документите е за сметка на участника. Възложителят не се ангажира да съдейства за пристигането им на адреса и в срока, определен от него. Участникът не може да иска от Възложителя съдействия като: митническо освобождаване на пратка, получаване чрез поискване от пощенски клон или други подобни.

До изтичане на срока за получаване на оферти, всеки участник може да промени, допълни или оттегли подадените документи. Допълнението и промяната трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение/Промяна на оферта“.

1. **Място за подаване на документите за участие**

Офертите се подават на адрес: гр. Шабла 9680, ул. „Равно поле“ № 35.

1. **Удължаване на срока за подаване на оферти**

Възложителят удължава срока за подаване на оферти с най-малко три дни, когато в първоначално определения срок са получени по-малко от три оферти

1. **Приемане на оферти**

За получените оферти при Възложителя се води регистър, в който се отбелязват: (1) подател на офертата; (2) номер, дата и час на получаване; (3) причините за връщане на офертата, когато е приложимо.

При получаване на офертата върху опаковката се отбелязват входящият номер, датата и часът на получаването, за което на приносителя се издава документ.

Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост или в прозрачна опаковка. Тези оферти се връщат незабавно на участниците, като обстоятелства се отбелязват във входящия регистър.

Ако към момента на изтичане на работното време в организацията на Възложителя, определен като краен срок за получаване на оферти, пред деловодството все още има чакащи лица, те се включват в списък, който се подписва от представител на Възложителя и от присъстващите лица. Офертите на лицата от списъка се завеждат в регистъра, като не се допуска приемане на оферти от лица, които не са включени в списъка

1. **Разглеждане, оценка и класиране на офертите**
2. **Отваряне на офертите**

Отварянето на офертите е публично и на него могат да присъстват участниците или техни упълномощени представители, както и представители на средствата за масово осведомяване.

Офертите се отварят в часа и на датата, посочени в Обявлението за обществената поръчка в сградата на община Шабла. При промяна на датата и часа на отваряне на офертите участниците се уведомяват писмено.

Представител на участник се допуска след удостоверяване на неговата самоличност и представяне на съответното пълномощно.

Присъстващите представители вписват имената си и се подписват в изготвен от комисията присъствен лист, удостоверяващ тяхното присъствие.

1. **Действия на комисията при отваряне на офертите**

Възложителят със заповед определя нечетен брой лица (комисия), които да разгледат и оценят получените оферти.

Комисията отваря офертите по реда на тяхното постъпване и обявява ценовите предложения.

Комисията съставя протокол за разглеждането и оценката на офертите и за класирането на участниците. Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача.

1. **Разяснения и изменения на условията**

Участниците могат да искат писмени разяснения от Възложителя по условията на обществената поръчка.

При писмено искане, направено до три дни преди изтичането на срока за получаване на оферти, Възложителят е длъжен да публикува писмените разяснения най-късно на следващия работен ден да публикува в профила на купувача.

1. **Образци на документи**

Проект „Безгранично здраве чрез спорт и сътрудничество – обединени в битката срещу заболяванията“, № 16.5.2.063

Община Шабла

Съдържанието на този материал не представлява непременно официалната позиция на Европейския съюз.